દાણાપીઠ, મ્યુનિસિપલ કોઠામાં મકાનના ટેક્સ બિલના નામ ટ્રાન્સફર માટે આપેલી અરજીના ઝડપી નિકાલ માટે Rs 2,000 લાંચની માંગણી કરાયાની ફરિયાદ એસીબીને મળી હતી. એસીબીના પી.આઈ. ડી.જે. ચૌધરી અને ટીમે ટ્રેપ ગોઠવી હતી. મ્યુનિ. કોર્પોરેશનના ટેક્સ વિભાગમાં મધ્ય ઝોનની કચેરીમાં મધ્ય ઝોન, ટેક્સ વિભાગના નિવૃત્ત કલાર્ક પંકજભાઇ ભીખાભાઇ વાળંદ અને મધ્ય ઝોનના વોર્ડ ઈન્સ્પેક્ટર ધર્મેન્દ્રભાઇ છગનભાઈ ચૌધરીને લાંચની રકમ લેતા રંગેહાથ પકડી પાડવામાં આવ્યા હતા. મદદનીશ નિયામક બી.એલ. દેસાઈના સુપરવિઝનમાં એસીબીએ કરેલી ટ્રેપ મ્યુનિ.માં ચર્ચાનું કેન્દ્ર બની છે.